Diari Oficial de la Generalitat Valenciana


Sumari del DOGV 8830, del 09-06-2020 (2020/4159)

RESOLUCIÓ de 4 de juny de 2020, de la directora general de Política Agrària Comuna (PAC), d'ampliació de terminis d'inscripció i actualització en el Registre Vitícola de la Comunitat Valenciana i de comunicació de determinades operacions, amb la finalitat de pal·liar les conseqüències de l'impacte de la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4159


Data del document
:   04-06-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cura de la salut
    * salut pública
    * epidèmia
    * estat d'emergència
    * viticultura
    * política sanitària
    * malaltia infecciosa
    * legislació
    * sector agrari
    * cura d'infermeria

RESOLUCIÓ de 4 de juny de 2020, de la directora general de Política Agrària Comuna (PAC), d'ampliació de terminis d'inscripció i actualització en el Registre Vitícola de la Comunitat Valenciana i de comunicació de determinades operacions, amb la finalitat de pal·liar les conseqüències de l'impacte de la Covid-19. [2020/4159]  
L'Ordre 7/2018, de 13 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, regula el potencial de producció vitícola i les declaracions obligatòries del sector vitivinícola de la Comunitat Valenciana i estableix en l'article 4 els terminis de presentació de sol·licituds, comunicacions, notificacions i declaracions obligatòries del sector vitivinícola. Així mateix, en la disposició final primera atorga la facultat de desenvolupament a la persona titular de la direcció general competent en matèria de control de potencial vitícola, perquè dicte les disposicions necessàries per a l'aplicació i el desenvolupament de la present ordre.  
La publicació del Reial decret 463/2020, de 14 de març, pel qual es declara l'estat d'alarma per a la gestió de la crisi sanitària ocasionada per la Covid-19, va determinar la suspensió dels terminis administratius i procediments, i aquesta situació s'ha mantingut després de successives pròrrogues fins a la publicació del Reial decret 537/2020, de 22 de maig, pel qual es prorroga l'estat d'alarma, però que preveu, en l'article 9, que, amb efectes d'1 de juny de 2020, el còmput dels terminis administratius que hagueren sigut suspesos es reprendrà, o es reiniciarà, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues. Després de la represa dels terminis administratius es fa necessària l'ampliació d'alguns dels terminis regulats en l'Ordre 7/2018 per a adaptar-los a les especials circumstàncies.  
Pel que fa al règim d'autoritzacions de vinya, s'han originat retards i dificultats en l'execució dels procediments establits per a l'aplicació i els viticultors/ i les viticultores han tingut dificultats per a realitzar les labors del cultiu de la vinya; per això, és necessari ampliar alguns terminis de sol·licitud o comunicació d'operacions que permeten adaptar el sistema a aquesta situació i facilitar així la gestió de les administracions i evitar que els ciutadans vegen minvats els seus drets.  
  
Per tot l'anterior, de conformitat amb el que s'estableix en l'article 32 de la Llei 39/2015, d'1 d'octubre, del procediment administratiu comú de les administracions públiques, es resol:  
  
Apartat primer  
Excepcionalment per a l'any 2020, a causa de l'aplicació del Reial decret 463/2020, de 14 de març, pel qual es declara l'estat d'alarma per a la gestió de la crisi sanitària ocasionada per la Covid-19, i, posteriorment, el Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, pertoca l'ampliació dels següents terminis regulats en l'article 4 de l'Ordre 7/2018, de 13 de febrer, de la Conselleria d'Agricultura, Medi Ambient, Canvi Climàtic i Desenvolupament Rural:  
- S'amplia el període de sol·licitud per a inscriure o actualitzar les dades que consten en el Registre Vitícola fins al 31 de juliol de 2020.  
- En sol·licituds d'arrancada de vinya, una vegada executat l'arrancada pel viticultor o la viticultora, haurà de comunicar-ho a la direcció territorial d'aquesta conselleria, abans del 7 de juliol de 2020.  
  
Apartat segon  
El lloc i presentació i models del procediment es realitzarà segons disposa l'article 3, de l'Ordre 7/2018, de 13 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el potencial de producció vitícola i les declaracions obligatòries del sector vitivinícola de la Comunitat Valenciana.  
  
  
Apartat tercer  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques. Contra la present resolució no és possible interposar cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 4 de juny de 2020.- La directora general de Política Agrària Comuna: M. Teresa Cháfer Nácher.